**Grad Rijeka**, Korzo 16, Rijeka, MB: 2664763, OIB: 54382731928, koji zastupa gradonačelnik mr.sc. Vojko Obersnel, (u daljnjem tekstu: Grad Rijeka), s jedne strane

i

**ime i prezime**, OIB , adresa, grad, (u daljnjem tekstu: Korisnik) sklopili su u Rijeci, slIjedeći

# U G O V O R

**o sufinanciranju programa temeljem**

**Programa javnih potreba u kulturi Grada Rijeke u 2020. godini**

**Članak 1.**

U provođenju Programa javnih potreba u kulturi Grada Rijeke za 2020. godinu Grad Rijeka će Korisniku osigurati u Proračunu Grada Rijeke za 2020. godinu namjenska sredstva u iznosu od **kn** (slovima:) bruto, za program\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Članak 2.**

Grad Rijeka se obvezuje doznačiti iznos iz članka 1. Ugovora na žiro-račun Korisnika IBAN \_\_\_\_\_\_\_\_\_\_\_\_\_\_\_\_\_otvoren kod \_\_\_\_\_\_\_\_\_\_\_\_\_\_\_\_\_\_\_\_\_\_\_\_d.d., prema dinamici izvedbe programa, na temelju zahtjeva Korisnika ovisno o tijeku programa i raspoloživim sredstvima u Proračunu Grada Rijeke.

Iznos iz članka 1. ovog Ugovora isplatit će se u minimalno 2 (dva) obroka, a Grad Rijeka obvezuje se isplatiti posljednji obrok iznosa namjenskih sredstava iz članka 1. ovoga Ugovora po predaji financijskog izvješća iz članka 6. ovoga Ugovora.

Sredstva će se isplatiti temeljem pisanog zahtjeva za isplatom.

Uz zahtjev za isplatom sredstava korisnik je dužan dostaviti i troškovnik sa specificiranim stvarnim troškovima cjelokupnog programa.

**Članak 3.**

Korisnik ostvaruje naknadu iz članka 2. ovog ugovora sukladno odredbi članka 39. stavka 2. i stavku 3. točke 2. Zakona o porezu na dohodak (“Narodne novine” broj 115/16, 106/18) kao drugi dohodak odnosno primitak prema posebnom zakonu kojim se uređuju autorska i srodna prava, a za to ne vodi poslovne knjige, ne plaća predujam poreza na dohodak i nije obveznik PDV-a.

         Grad Rijeka se obvezuje, temeljem odredbe članka 22. Zakona o pravima samostalnih umjetnika (“Narodne novine” broj 43/96 i 44/96 – ispr.) i dostavljene **Potvrde** navesti udrugu i priložiti važeću potvrdu za tekuću godinu, priznati neoporezivi iznos u visini od 25% od ugovorene autorske naknade iz članka 2. ovog ugovora te temeljem odredbe članka 39. stavka 5. točki 1. Zakona o porezu na dohodak obračunati i priznati paušalno priznati  izdatak u visini 30% od ugovorene autorske naknade, a na poreznu osnovicu sukladno Zakonu, obračunati i uplatiti porez po stopi od 24% i prirez sukladno propisima.

Korisnik je osiguranik u prvom i/ili drugom stupu mirovinskog osiguranja.

Obračun i uplatu doprinosa za obvezno mirovinsko osiguranje Naručitelj će izvršiti sukladno članku 111. stavku 1. Zakona o doprinosima (“Narodne novine” broj 84/08 – 106/18).

a ako doprinose plaća Ministarstvo zamijeniti ovaj dio označen žutim s ovom formulacijom:

**Za Korisnika obračun i uplatu doprinosa vrši Ministarstvo kulture iz sredstava proračuna Republike Hrvatske slijedom čega Grad Rijeka kao Naručitelj nije u obvezi izvršiti obračun i uplatu doprinosa za mirovinsko i zdravstveno osiguranje.**

**Članak 4.**

Ako tijekom proračunske godine dođe do smanjenja proračunskih prihoda, odnosno ako se isti ne budu ostvarili u planiranom opsegu, nadležno tijelo Grada Rijeke poduzet će mjere za uravnoteženje Proračuna, sukladno Zakonu o proračunu i aktima Grada Rijeke, a koje mjere mogu imati za posljedicu smanjenje potraživanja, odnosno obveza između ugovornih strana iz ovoga Ugovora, o čemu će ugovorne strane zaključiti odgovarajući Dodatak ovome Ugovoru, bez ikakva daljnjeg pitanja ili prigovora Korisnika sredstava.

        Ukoliko, uslijed poduzimanju mjera iz prethodnog stavka Grad Rijeka smanji iznos sredstava iz članka 1. ovog Ugovora, ugovorne strane mogu, ovisno o koncepciji programa, ugovoriti izvršenje sufinanciranog programa u smanjenom opsegu.

**Članak 5.**

Korisnik se obvezuje da će odobrena financijska sredstva utrošiti strogo namjenski za ostvarenje predloženog i prihvaćenog programa, kao i da će osigurati preostala sredstva potrebna za izvršenje programa iz članka 1. ovog Ugovora.

**Članak 6.**

Korisnikse obvezuje u svojim programskim i promotivnim materijalima navesti da je program sufinanciran sredstvima Grada Rijeke kao i Odjelu gradske uprave za kulturu dostaviti – navesti obveze

Korisnik se obvezuje da će pisani zahtjev za isplatom, izuzev zahtjeva koji se odnosi na posljednji obrok namjenskih sredstava, uputiti Gradu Rijeci, Odjelu gradske uprave za kulturu, najkasnije 2 (dva mjeseca) prije termina održavanja programa. Ukoliko se ne radi o programu s fiksnim terminom održavanja, krajnji rok za dostavu pisanog zahtjeva za isplatom, izuzev zahtjeva koji se odnosi na posljednji obrok namjenskih sredstava, je 1. listopada 2020. godine.

Korisnik se obvezuje da će predloženi i prihvaćene programe iz članka 1. ovog Ugovora realizirati najkasnije do 31. prosinca 2020. godine.

**Članak 7.**

Radi kontrole namjenskog korištenja sredstava, Korisnik se obvezuje Gradu Rijeci dostaviti programsko te financijsko izvješće najkasnije 30 dana po završetku programa.

Izvješće treba sadržavati: a) opis izvršenog programa, b) financijski pregled ukupnih sredstava, a ne samo sredstava Grada Rijeke, c) kopije računa i obračun troškova sa specifikacijom sredstava Grada Rijeke, d) popratnu dokumentaciju vezanu uz izvršeni program.

Korisnik je dužan za izradu Izvješća koristiti Obrazac izvješća o realiziranom programu koji je dostupan na web stranicama Grada Rijeke [www.rijeka.hr](http://www.rijeka.hr).

Ukoliko Korisnik nenamjenski koristi sredstva, ne izvrši program ili ne podnese odgovarajuće izvješće, dužan je vratiti primljena sredstva uz obračunatu zakonsku zateznu kamatu.

Pisana obavijest o obustavi sredstava dostavlja se Gradonačelniku Grada Rijeke i Korisniku.

**Članak 8.**

Korisnik se obvezuje pravodobno izvjestiti Grad Rijeku o eventualnim objektivnim smetnjama tijekom izvršenja programa iz članka 1. Ugovora koje onemogućuju izvršenje u ugovorenom roku.

Zahtjev za prenamjenom sredstava Korisnik dostavlja Gradu Rijeci uz pisano obrazloženje.

Prenamjenu financijskih sredstava Korisnik može izvršiti samo uz prethodnu pisanu suglasnost Grada Rijeke.

**Članak 9.**

Grad Rijeka pridržava pravo praćenja izvršenja programa Korisnika iz članka 1. Ugovora te preispitivanje trošenja sredstava u svako doba za vrijeme trajanja financijske potpore i nakon završetka programa.

Korisnik se obvezuje omogućiti Gradu Rijeci kontrolu i nadzor nad provedbom prihvaćenog programa koji će Grad Rijeka obavljati neposredno ili posredno, putem drugih ovlaštenih stručnih pravnih i fizičkih osoba.

Na izričiti zahtjev Grada Rijeke Korisnik se obvezuje dostavljati tijekom godine i povremena izvješća.

**Članak 10.**

Ovaj Ugovor stupa na snagu danom potpisa obiju ugovornih strana.

**Članak 11.**

Grad Rijeka ne snosi ni posrednu ni neposrednu odgovornost za eventualne štete proizašle iz bilo koje aktivnosti Korisnika u provedbi ugovorenog programa.

Rješavanje eventualnih sporova iz ovog Ugovora povjerit će se stvarno nadležnom sudu u Rijeci.

**Članak 12.**

Ovaj Ugovor sačinjen je u 4 (četiri) istovjetnih primjeraka, od kojih Korisnik zadržava 1 (jedan) primjerak, a 3 (tri) primjerka Grad Rijeka.

U Rijeci, \_\_\_\_\_\_\_\_\_\_\_\_\_\_\_\_\_\_\_2020. godine

KLASA:

URBROJ:

# Pravnik Odjela:

|  |  |
| --- | --- |
| KORISNIK: | **GRAD RIJEKA:**  **p.p. gradonačelnika**  **Pročelnik Odjela gradske uprave za kulturu:** |
| **\_\_\_\_\_\_\_\_\_\_\_\_\_\_\_\_\_\_\_\_\_** | **Ivan Šarar, prof.** |